Maantieteellisten merkintöjen ja alkuperänimitysten suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2002/C 204/03)

Tämä julkaiseminen sisältää oikeuden vastustaa rekisteröintiä mainitun asetuksen 7 artiklassa tarkoitetulla tavalla. Väitteet hakemusta vastaan on tehtävä jäsenvaltion toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

NEUVOSTON ASETUS (ETY) N:o 2081/92

REKISTERÖINTIHAKEMUS: 5 artikla

SAN ( ) SMM (x)

Asiakirjan kansallinen numero: 67

1. Jäsenvaltion toimivaltainen viranomainen

Nimi: Subdirección General de Denominaciones de Calidad y Relaciones Interprofesionales y Contractuales, Dirección General de Alimentación, Subsecretaría de Agricultura, Pesca y Alimentación del Ministerio de Agricultura, Pesca y Alimentación

Osoite: Po de la Infanta Isabel, 1, E-28071 Madrid

Puhelin (34) 913 47 53 94

Faksi (34) 913 47 54 10.

2. Hakijaryhmittymä

2.1 Nimi: Unión de Cooperativas Agrarias de Valencia

Osoite: Caballeroa, 26, E-46001 Valencia

Kokoonpano: tuottaja/jalostaja (x) muu (x)

2.2 Nimi: Asociación Valenciana de Agricultores (AVA-ASAJA)

Osoite: Jesús, 61, Entlo, E-46007 Valencia

Kokoonpano: tuottaja/jalostaja (x) muu ( )

2.3 Nimi: Unió de Llauradors-COAG

Osoite: Mar, 22-1o, E-46003 Valencia

Kokoonpano: tuottaja/jalostaja (x) muu ( )

2.4 Nimi: Federación Provincial de Agricultores de Castellón

Osoite: Concepción Arenal, 15, Entlo, E-12004 Castellón

Kokoonpano: tuottaja/jalostaja (x) muu (x)

3. Tuotelaji: Luokka 1.6 Hedelmät, vihannekset ja viljat

4. Tavaraerittely

4.1 Nimi

"Cítricos Valencianos" tai "Cítrics Valencians"

4.2 Kuvaus

Appelsiinit (Citrus sinensis, L.), mandariinit (Citrus reticultata Blanco) ja sitruunat (Citrus limon L.)

Suojatun maantieteellisen merkinnän "Cítricos Valencianos" saavat seuraavat sitrushedelmät:

- Navel- ja Blanca-ryhmien appelsiinit, jotka kuuluvat jäljempänä olevassa taulukossa mainittuihin lajikkeisiin ja täyttävät siinä määritellyt vaatimukset,

- satsuma-, klementiini- ja hybridi-ryhmien mandariinit, jotka kuuluvat jäljempänä mainittuihin lajikkeisiin ja täyttävät jäljempänä määritellyt vaatimukset,

- sitruunat, jotka kuuluvat jäljempänä mainittuihin lajikkeisiin ja täyttävät jäljempänä määritellyt vaatimukset.

>TAULUKON PAIKKA>

Hedelmät ovat sopivasti kehittyneitä ja kypsyydeltään sellaisia, että ne kestävät kuljetuksen, säilytyksen, kauppakunnostuksen ja pakkaamisen niin, että ne saapuvat määräpaikkaan hyväkuntoisina. SMM-merkinnällä varustetut sitrushedelmät luokitellaan ekstraluokkaan ja I luokkaan voimassa olevien laatuvaatimusten mukaisesti.

Hedelmät pidetään kaupan elintarvikekäyttöön tarkoitetuissa ja sääntelyneuvoston hyväksymissä pakkauksissa. Pakkaukset ovat 2,5-20 kg:n laatikoita ja 1-4 kg:n verkkoja tai pusseja.

4.3 Maantieteellinen alue

Suojatun maantieteellisen merkinnän "Cítricos Valencianos" saaneiden sitrushedelmien tuotantoalueen muodostaa rannikkokaista, joka ulottuu pohjoisesta etelään pitkin rannikkoa ja sisämaahan pitkin jokilaaksoja, ja se käsittää useiden Castellónin, Valencian ja Alicanten maakuntien kaupunkien alueet.

4.4 Alkuperätodisteet

Suojattu maantieteellinen merkintä voidaan myöntää ainoastaan sellaisille sitrushedelmille, jotka ovat peräisin rekisteriin merkityiltä viljelylohkoilta ja joiden käsittely ja kauppakunnostus tapahtuu samoin rekisteriin merkityissä varastoissa, käsittelylaitoksissa ja pakkaamoissa. SMM:n sääntelyneuvosto pitää yllä seuraavia rekistereitä: a) viljelmärekisteri ja b) rekisteri varastoista sekä käsittelylaitoksista ja pakkaamoista.

Käsittelyyn kuuluvat seuraavat vaiheet: hedelmien vastaanotto, purkaminen käsittelylinjalle, pakkaaminen ja lähettäminen.

Sääntelyneuvosto tarkastaa lopputuotteen laadun hedelmien kauppakunnostuksesta vastaavissa laitoksissa. Myös asiakirjojen perusteella suoritetaan tarkastus, jossa verrataan tuottajien jättämiä pakollisia ilmoituksia käsittelylaitosten ja pakkaamoiden ilmoituksiin.

4.5 Valmistusmenetelmä

Sitrushedelmiä viljellään perinteisesti Valencian hallintoalueella keinokastelun avulla tehoviljelynä. Hedelmäpuut ovat pienikokoisia, ja ne vaativat erityistä huolenpitoa ja paljon ammattitaitoisia työntekijöitä. Valencialaisen hedelmätarhurin ammattitaito ja viljelymenetelmien täydellinen tuntemus sekä maaperän ominaisuudet takaavat hedelmätarhan menestymisen ja hedelmien täydellisen kehittymisen. Käytettävät perusrungot ovat sellaisia sitruslajeja tai niiden muunnoksia, jotka tulevat toimeen suolaisessa ja kalkkikivipitoisessa maaperässä ja kykenevät vastustamaan yleisimpiä sairauksia.

Kauppakunnostuksen on taattava tuotteille asianmukainen suoja, ja jokaisen pakkauksen tai jokaisen irtotavaraerän on sisällettävä samaa kehitys- ja kypsyysastetta olevia hedelmiä vahvistetun määräpaikan mukaisesti. Maantieteellisellä merkinnällä suojattujen sitrushedelmien on lähetettäessä oltava ominaisuuksiltaan lajikkeensa mukaisia ja täytettävä voimassa olevassa lainsäädännössä vahvistetut vaatimukset.

4.6. Yhteys maantieteelliseen alkuperään

Historia

Maailman kaikista sitrushedelmien viljelyalueista sitrushedelmien viljelyn historialliset juuret ovat kaikkein syvimmässä juuri Valencian hallintoalueella. Valencian alueelta on sitrushedelmien viljelyä koskevia historiallisia viittauksia jo ammoisilta ajoilta. Jo Francesc Eiximenis (1340-1409) teoksessaan "Regiment de la Cosa Pública" mainitsee appelsiini- ja sitruunatarhat Valencian kauneudesta puhuessaan. Teoksessaan "Viaje por España y Portugal" (1494) Jerónimo Münzer kertoo Valenciasta puhuessaan appelsiini-, sitruuna- ja muiden hedelmäpuiden runsaudesta ja vie meidät katsomaan kaupungin puutarhaa, jossa kukoistavat sitruuna- ja appelsiinipuut ja palmut. Andres Laguna tarjoaa Dioscouridesin teoksen "Tratado de Medicina" (1570) käännöksessään tietoja appelsiineista ja sitruunoista ja sanoo, että valencialaiset kutsuvat appelsiinia nimellä "toronja". Kasvitieteilijä Cabanilles puhui jo 1700-luvun lopulla 4000 pienestä appelsiiniviljelmästä, jotka tuottivat paremmin kuin muut viljelmät.

Ensimmäiset kaupalliset viljelmät, joiden tuotteet käytettiin sellaisenaan, ovat peräisin 1700-luvun lopulta, minkä jälkeen viljelmät ovat kasvaneet jatkuvasti. Nykyisin appelsiinin viljelyala on 94000 hehtaaria, mandariinin viljelyala noin 65000 hehtaaria ja sitruunan viljelyala noin 15000 hehtaaria. Viljelytekniikkaa on kehitetty niin, että tuloksena on pitkälle erikoistunut hedelmänviljely, joka perustuu maaperän ja ilmaston parhaaseen mahdolliseen hyödyntämiseen viljelyssä sekä saatujen tuotteiden erinomaiseen laatuun.

Yksi osoitus appelsiininviljelyn merkityksestä Valencian hallintoalueelle on Burrianaan (Castellón) perustettu appelsiinimuseo.

Luonto

Viljelyalue käsittää Välimeren rannikkotasankojen jokilaaksojen hedelmälliset lietemaat, jotka sijaitsevat varsinaisen rannikon ja aluetta rajaavien vuorten välissä.

Sitrushedelmäpuut ovat sopeutuneet täydellisesti välimerelliseen ilmastoon, jolle ovat luonteenomaisia kuumat kesät ja lauhkeat talvet. Viljely keskittyy rannikkoalueille ja jokilaaksoihin, ja sitä rajoittaa lähinnä hallanvaara. Valencian hallintoalueella vuotuinen sademäärä vähenee pohjoisesta etelään mentäessä siten, että Castellónin pohjoispuolella se on noin 450 mm ja Alicanten eteläpuolella alle 300 mm. Sateiden vähäisyys ja epäsäännöllisyys pakottaa turvautumaan keinokasteluun.

4.7 Valvontaelin

Nimi: Instituto de Calidad Alimentaria de la Comunidad Valenciana

Osoite: Plaza Polo de Bernabé, 8. bajo, E-46020 Valencia

Puhelin (34) 96 38 41 24, faksi (34) 96 38 41 79.

Sähköposti: instituto.calidad@agricultura.m400.gva.es

Instituto de Calidad Alimentaria huolehtii Valencian hallintoalueen laatunimikkeistä vastaavana elimenä väliaikaisesti tuotannon valvonnasta, kunnes perustetaan standardin EN 45011 mukainen sääntelyneuvosto.

4.8 Merkinnät

Merkinnän saaneet sitrushedelmät pidetään kaupan ainoastaan sääntelyneuvoston myöntämällä ja tarkastamalla numeroidulla vastaetiketillä varustetuissa pakkauksissa. Etiketeissä ja vastaetiketeissä on oltava maininta: Indicación Geográfica Protegida "Cítricos Valencianos".

4.9 Kansalliset vaatimukset

- joulukuun 2 päivänä 1970 annettu laki N:o 25/1970 "Estatuto de la Viña, del Vino y de los Alcoholes",

- mainitun lain soveltamisesta 23 päivänä maaliskuuta 1972 annettu asetus N:o 835/1972,

- tammikuun 25 päivänä 1994 annettu määräys maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 yhteensovittamisesta Espanjan lainsäädännön kanssa,

- lokakuun 22 päivänä 1999 annettu kuninkaan asetus N:o 1643/1999, jossa säädetään suojattuja alkuperänimityksiä ja maantieteellisiä merkintöjä koskevien hakemusten jättämismenettelystä.

EY-asiakirjanumero: G/ES/00152/2000.09.12.

Täydellisen asiakirjan vastaanottopäivä: 26. tammikuuta 2001.